Diari Oficial de la Generalitat Valenciana


Sumari del DOGV 3583, del 15-09-1999 (1999/7906)

ORDRE de 7 de setembre de 1999, de la Conselleria de Sanitat, per la qual convoca els premis per a la realització d'un concurs d'idees per a elegir un logotip i un cartell de promoció per a la donació i els trasplantaments d'òrgans i medul·la òssia.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3583

Data del DOGV
:   15-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7906


Data del document
:   07-09-1999

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * premi cultural
    * trasplantament d'òrgans
    * distinció honorífica
    * publicitat

ORDRE de 7 de setembre de 1999, de la Conselleria de Sanitat, per la qual convoca els premis per a la realització d'un concurs d'idees per a elegir un logotip i un cartell de promoció per a la donació i els trasplantaments d'òrgans i medul·la òssia. [1999/F7906]
  
La Conselleria de Sanitat, a través de la Unitat de Coordinació de Trasplantaments de la Comunitat Valenciana, la responsabilitat de la qual és de fomentar i organitzar les donacions i els trasplantaments d'òrgans, teixits i de medul·la òssia, convoca un concurs per a triar un logotip que la represente i un cartell i un cartell per a promoure la donació.
  
Fent ús de les facultats que m'atribueixen el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, l'article 35.11 de la Llei de la Generalitat Valenciana 5/1983, de 30 de desembre, de Govern Valencià, i l'article 47.11 del Text Refós de la Llei de la Hisenda Pública de la Generalitat Valenciana,
  
ORDENE
  
Primer
  
Convocar un concurs amb la finalitat d'elegir una nova imatge d'identitat per a les unitats de Coordinació de Trasplantaments de la Comunitat Valenciana, representada per un logotip, així com el disseny d'un cartell de promoció de la donació, i aprovar les bases per què es regirà, que s'incorporen com a annex a la present ordre.
  
Segon
  
Els premis que regula aquesta resolució es finançaran amb càrrec als Pressupostos de la Generalitat Valenciana per a 1999, programa 411.10, per un import total màxim de 200.000 pessetes (1.200 euros), que es desglossaran en:
  
- Un premi de 100.000 pessetes (600 euros) per al concursant guanyador en la modalitat de logotips.
  
- Un premi de 100.000 pessetes (600 euros) per al concursant guanyador en la modalitat de cartells.
  
Tercer
  
Tots els projectes quedaran a disposició de la Conselleria de Sanitat, que se'n reserva tots els drets sobre reproducció i utilització.
  
València, 7 de setembre de 1999
  
El conseller de Sanitat,
  
JOSÉ EMILIO CERVERA CARDONA
  
ANNEX
  
Primera. Finalitat de la convocatòria
  
L'objectiu general de la present convocatòria de premis és la realització d'un concurs per a elegir un logotip que represente la Unitat de Coordinació de Trasplantaments de la Comunitat Valenciana, així com el disseny d'un cartell de promoció de la donació.
  
Segona. Modalitats i quantia dels premis
  
a) Es convoquen dos premis, que consisteixen en la proposta d'un logotip que represente la Coordinació de Trasplantaments de la Comunitat Valenciana, i un nou cartell que invite el públic a pensar i expressar la seua opinió i decisió sobre la donació d'òrgans.
  
b) Quantia dels premis: dos premis de 100.000 pessetes (600 euros) per a cada un dels concursants guanyadors en cada modalitat. Les quantitats estaran subjectes a la normativa fiscal vigent.
  
Tercera. Concursants i característiques dels treballs
  
La Conselleria de Sanitat, a través de la Unitat de Coordinació de Trasplantaments de la Comunitat Valenciana, convoca aquests premis per a alumnes matriculats en belles arts o en disseny de totes les escoles o facultats oficials de l'àmbit de la Comunitat Valenciana.
  
No podrà participar en el concurs, ni col·laborar en la realització dels projectes, cap persona relacionada directament o indirectament amb l'organització del premi.
  
Quarta. Presentació dels projectes i documentació
  
a) Els concursants que desitgen participar en la convocatòria dels premis que afecten aquesta resolució, hauran de presentar els seus projectes al registre de la Conselleria de Sanitat (adreçats a la Unitat de Coordinació de Trasplantaments), situat al carrer del Misser Mascó, 31, planta baixa, 46970 València, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Cada projecte presentat per al cartell constarà dels elements següents:
  
- Esbós a color sobre paper sense plastificar en format 60 x 50 centímetres i en disposició vertical.
  
- Text explicatiu del concepte del projecte, resumit en un màxim de cinc línies.
  
c) Cada projecte presentat per al logotip constarà dels elements següents:
  
- Esbós a color sobre paper sense plastificar en format A4.
  
- Text explicatiu del concepte del projecte resumit en un màxim de cinc línies.
  
d) En ambdues modalitats, els projectes es presentaran sense signar i amb un lema, sense cap altre distintiu. Les dades del concursant: nom, cognoms, adreça i telèfon, escola o facultat, especialitat i curs en què està matriculat, s'adjuntaran en un sobre tancat, identificat amb el mateix lema que apareixerà en l'esbós i en l'explicació.
  
Cinquena. Termini de presentació
  
El termini de presentació dels projectes començarà el dia 4 d'octubre i acabarà el 26 d'octubre de 1999, a les 12.00 hores.
  
Sisena. Comissió tècnica avaluadora
  
La selecció dels projectes i la proposta de concessió de premis la farà una comissió tècnica avaluadora composta per:
  
President: el conseller de Sanitat o la persona que hi delegue.
  
Vocals:
  
- Dos professors de la Universitat Politècnica de València:
  
Sr. Manuel Lecuona López.
  
Sr. Bernabé Hernandis Ortuño.
  
- Dos representants de la Conselleria de Sanitat:
  
Sr. Rubén Moreno Palanques.
  
Sr. Manuel de la Concepción Ibáñez.
  
- Un professional de la publicitat:
  
Sr. Antonio Solaz Alpera.
  
- Un representant dels usuaris:
  
Sr. Alejandro Toledo Noguera.
  
- 1 representant de les associacions:
  
Sr. Jesús M.ª González Marín.
  
Setena. Resolució de sol·licituds
  
a) El conseller de Sanitat, a proposta de la comissió tècnica avaluadora a què es refereix la base sisena, dictarà resolucions de concessió dels premis, que es faran públiques i es comunicaran als guardonats.
  
b) La decisió de la comissió tècnica avaluadora s'emetrà el dia 16 de novembre de 1999. El lliurament dels premis tindrà lloc a la sala d'actes de la Conselleria de Sanitat, a les 18 hores del dia 25 de novembre de 1999. Entre ambdues dates, s'exposaran al públic els esbossos finalistes al vestíbul de la Conselleria de Sanitat, amb accés lliure al públic els dies laborables en horari de 16.00 a 20.00 hores.
  
Vuitena. Recursos
  
Contra les resolucions del conseller de Sanitat, que exhaureixen la via administrativa, podrà formular-se recurs contenciós administratiu, que s'interposarà en temps i forma i amb les condicions que determine la llei reguladora de la jurisdicció esmentada.
  
Novena. Forma de pagament